Аԥсны адәныҟатәи аусқәа рминистр Инал Арӡынба Шьамтәылатәи Арабтә республика даҭааит жәларбжьаратәии аԥсны-шьамтәылатә еизыҟазаашьақәеи рызҵаарақәа рылацәажәаразы ҳәа аанацҳауеит аусбарҭа апресс-маҵзура.
Аԥсны адәныҟатәи аусқәа рминистр Инал Арӡынбеи Шьамтәыла атәылахьчара аминистрра абригадатә еинралцәеи Дамаск игылоу Идырым асолдаҭ ибаҟахьы инеиит атәыла ахақәиҭра зхы ақәызҵаз афырхацәа ргәаладыршәарц.
Аминистр иара убасгьы Шьамтәылатәи Арабтә республика Ахьӡ-аԥша амузеи аҟны Агәалашәаратә шәҟәы аҿы анҵамҭа ҟаиҵеит.